Skryf 'n roman op Stilbaai | Netwerk24
Leer die fynere kunsies van romanskryf by die derde Winnie Rust- Afrikaanse skryfskool wat van 28 Februarie tot 4 Maart, knap voor die Woordfees, op Stilbaai aangebied word deur The Talking Table. Die aanbieders is die bekroonde skrywers Ingrid Winterbach en Kerneels Breytenbach en die oudredakteur en -uitgewer Frederik de Jager.
Daar is vir slegs tien aspirantskrywers plek en aansoeke sluit op 28 Januarie 2020. Die kursusgangers, wat in die oggende werk en smiddae vry is, woon almal saam in outydse strandhuise en sit saans aan om 'n langtafel vir hartlike kos en eersterangse geselskap.
Dit kos R13 000 (enkelkamer) of R11 500 (dubbelkamer) per persoon, wat verblyf, ontbyt, een langtafel-ete per dag en die kursusmateriaal insluit.
Dieselfde aanbieders bied op 6 Maart 2020 'n eendag-slypskool aan by Lanzerac buite Stellenbosch as deel van die US Woordfees. Dit kos R850, middagete ingesluit. Bespreek by Computicket. ) Besoek www.thetalkingtable.com vir meer inligting of stuur 'n e-pos na info@thetalkingtable.com om vir die Winnie Rust-skryfskool te bespreek.